钦定古今图书集成/明伦汇编/氏族典/第499卷 > 《廖用贤尚友录》 > 窦宪
## 钦定古今图书集成/明伦汇编/氏族典/第499卷 > 《廖用贤尚友录》 > 窦宪

按《后汉书窦融传》：“融子穆，穆子勋，勋子宪，字伯度。父
勋被诛，宪少孤。建初二年，女弟立为皇后，拜为郎，稍
迁侍中虎贲中郎将，宠贵日盛。和帝即位，太后临朝，
齐殇王子都乡侯畅来吊国忧，得幸太后。宪惧，分宫
省之权，遣客刺杀之。后事发觉，太后怒，闭宪于内宫。
宪惧诛，自求击匈奴以赎死。会南单于请兵北伐，乃”
拜宪车骑将军，大破单于，班师。还，拜大将军，封武阳
侯，威震朝廷。是时，弟笃为卫尉，景瓌皆侍中、奉车、驸
马都尉，权贵显赫，倾动京都。帝与中常侍郑众定议，
收宪印绶。及笃、景瓌皆就国，迫令自杀。